 Howlgalka ciidamada shisheeyaha ee ku bilowday gurmadka gargaraka baniáadnimo waxa uu durbadiiba faraha la galay dagaalo baán oo ay ku naf-waayeen dumar iyo carruur aad u badan, iyadoo goobaha qaar ay ka dhaceen wax lagu sifeyn karo xasuuq toos ah oo ay ciidammadaasigeysteen sida duqeyn ay la beegsadeen diyaradaha Mareykanku guri ay ku shirsanaayeen siyaasiyiin, odayaal iyo waxgarad kale oo aad u badan, gurgaasi oo ciidammada Mareykanku oo tuhmayey inuu ku sugnaa Jeneraal Maxamed Faarax Caydiid oo ay si weyn u baadi-goobayeen ay si xun u duqeeyeen islamarkaana ay ku dileen in ka badan 70 qof oo siyaaiyiin, odayaal, culimo-udiin iyo dad kale isugu jirey, iyadoo dadka halkaasi ku dhintey uu ka mid ahaa weriye Yuusuf Maxamed Cabdi Afgooye oo aan filayo inuu ahaa weriyihii 6-aad ee ku geeriyooday dagaaladii kala duwanaa ee Muqdisho ka dhacay laga soo billaabo 1991, iyadoo maliishiyo beeleed hubeysani ay bishii april ee sanadkii 1991-kii toogteen 5 ka mid ahaa weriyayaashii Radio Muqdisho, kuwaasi oo kala ahaa Xaange, Mahad-cadde, Cabdulqaadir Iidle, Abuukar M. 